CELEX: 22001D0055
Language: hr
Date: 2001-05-18 00:00:00
Title: Odluka Zajedničkog odbora EGP-a br. 55/2001 od 18. svibnja 2001. o izmjeni Priloga VII. (Uzajamno priznavanje stručnih kvalifikacija) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               166
            
         22001D0055
   
               L 165/60
            
            
               SLUŽBENI LIST EUROPSKE UNIJE
            
            
               18.05.2001.
            
         
      ODLUKA ZAJEDNIČKOG ODBORA EGP-a
   br. 55/2001
   od 18. svibnja 2001.
   o izmjeni Priloga VII. (Uzajamno priznavanje stručnih kvalifikacija) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VII. Sporazumu izmijenjen je Odlukom br. 89/2000 Zajedničkog odbora EGP-a od 27. listopada 2000. (1)
               
            
         
               (2)
            
            
               Sukladno prilagodbi (a) II.1. u točki 1.a Priloga VII. Sporazumu (Direktiva Vijeća 92/51/EEZ od 18. lipnja 1992. o drugom općem sustavu za priznavanje stručnog obrazovanja i osposobljavanja o dopuni Direktive 89/48/EEZ (2)) Norveška je zatražila da se za potrebe Sporazuma promijeni Prilog C Direktivi 92/51/EEZ.
            
         
               (3)
            
            
               Promjene u strukturi obrazovanja za zvanje učitelja tehničkih i strukovnih predmeta i struka vrtnih dizajnera i zubnih tehničara zahtijevaju dodavanje prve struke u Prilog C i brisanje posljednje dvije struke iz njega.
            
         
               (4)
            
            
               Radna skupina predviđena prilagodbom (a) II.1.(b) u točki 1.a Priloga VII. Sporazumu (Direktiva 92/51/EEZ) pozitivno je ocijenila zahtjev Norveške,
            
         ODLUČIO JE:
   Članak 1.
   U prilagodbi (b)(b), u točki 1.a (Direktiva Vijeća 92/51/EEZ) Priloga VII. Sporazumu, stavak koji počinje riječima „u Norveškoj” i završava riječima „…titula ‚Mester’”, zamjenjuje se sljedećim:
   
      „U Norveškoj
      
      usavršavanje za:
      
                  —
               
               
                  učitelja tehničkih i strukovnih predmeta (‚yrkesfaglærer’)
               
            koje predstavlja obrazovanje i osposobljavanje u trajanju od 18 do 20 godina, uključujući 9 do 10 godina osnovne i srednje škole, najmanje tri do četiri godine naukovanja – alternativno dvije godine strukovne više srednje škole i dvije godine naukovanja – što rezultira potvrdom za trgovca ili trgovačkog putnika, stručno iskustvo kao obrtnik od najmanje četiri godine, daljnji teorijski studij vještine najmanje godinu dana i jednogodišnji studijski program o obrazovnoj teoriji i praksi.”
   
   Članak 2.
   Ova Odluka stupa na snagu 19. svibnja 2001., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 18. svibnja 2001.
      
         
            Za Zajednički odbor EGP-a
         
         
            Predsjednik
         
         P. WESTERLUND
         
      
   
   
      (1)  SL L 7, 11.1.2001., str. 9.
   
      (2)  SL L 209, 24.7.1992., str. 25.
   
      (3)  Ustavni zahtjevi nisu navedeni.